เรื่องร้องเรียน: แจ้งเรื่องโรงแรมดังย่านสุขุวิทเปิดค่ายมวยและคอร์ทกีฬาที่ชั้นดาดฟ้า( ชั้นบนล๊อบบี้ ) เทียบเท่ากับชั้น 7 ของทางคอนโดที่พักอาศัย ส่งเสียงรบกวนผู้พักอาศัยใกล้เคียง ชั้น 7-8  ของทางคอนโดที่ได้รับผลกระทบกว่า 10 บ้าน ด้วยเสียงโห่ เสียงนักกีฬา เสียงดนตรี เสียงลูกเทนนิสดังถี่กระทบกับผนัง และเสียงนกหวีด  ตั้งแต่เช้าจนถึงเที่ยงคืนทุกวัน เป็นเวลากว่า 7 เดือนแล้ว โทรแจ้งหน่วยงานตำรวจ ตลอดหลายเดือนที่ฝ่ายมา อีกทั้งยังร้องเรียนติดต่อไปทางโรงแรมแต่ก็ยังไม่ได้รับการแก้ไขใดๆๆ  ลูกบ้านหลายคนอยู่บ้านได้รับความเดือดร้อน รำคาญ ไม่สามารถพักผ่อนได้ มีอาการวิตกกังวล มีผลต่อสุขภาพกายและสุขภาพจิตเป็นอย่างมาก  แม้ปิดหน้าต่างปิดกระจกทุกบานก็ยังได้ยินเสียง โดยทางโรงแรมอยู่ห่างจากคอนโดแค่ 20 เมตรแค่นี้ถนนขนาดเล็กกั้น ทางโรงแรมสามารถเปิดสถานออกกำลังกายกลางแจ้งได้อย่างไร ทางสำนักงานเขตวัฒนาอนุมัติให้มีการเปิดได้อย่างไร และเรื่องนี้ร้องเรียนไปหลายหน่วยงานแล้วก็ยังไม่มีการแก้ไขใดใด ทางลูกบ้านและทางคอนโดจึงแจ้งมาขอความอนุเคราะห์กับทางหน่วยงานให้ช่วยติดต่อหรือแก้ไขปัญหา ขอบคุณค่ะ
การดำเนินการของเจ้าหน้าที่: เรียนท่านผู้แจ้ง  วันที่ 29 ส.ค. 66 เจ้าหน้าที่ฝ่ายสิ่งแวดล้อมฯเขตวัฒนา ได้ตรวจสอบสถานที่แล้ว และได้ร่วมกับทาง รร ได้คุยกับทางนิติของอาคารเทรนดี้ และอาคารสุขุมวิท 15 เรสสิเด้นท์เพื่อหาแนวทางแก้ปัญหา ตามรูปที่แนบ  ฝ่ายสิ่งแวดล้อมฯเขตวัฒนา จึงทำการปรับสถานะเรื่องของท่านเป็นเสร็จสิ้น ขอบคุณครับ
ความเห็นของผู้แจ้ง: ทางฝ่ายอาคารและลูกบ้าน 15 สุขุมวิทเรสสิเด้น ต้องขอบคุณที่เข้ามาช่วยแก้ไขปัญหา และดำเนินการอย่างรวดเร็วค่ะ ขอบคุณค่ะ
พื้นที่: แขวงคลองเตยเหนือ เขตวัฒนา กรุงเทพมหานคร